Interviurile lui Cristoiu. Invitat: Rareș Bogdan, prim-vicepreședinte PNL, 17 ianuarie 2021.
Rareș Bogdan, atac la Orban: "I s-a umflat capul. Și-a închipuit că e câinele, lupul alfa, omul fără de care România nu merge înainte". Rareș Bogdan: PNL a venit cu o listă proastă pe diaspora, fără credibilitate. Rareș Bogdan dezvăluie ce s-a întâmplat înaintea puciului din PNL. "Noi, reformiștii, vrem să alegem un candidat la președinția partidului". Rareș Bogdan: Dacă medicul rănit la Piatra Neamț nu era trimis în Belgia, PNL era pulverizat, făceam sub 20%.
Rareș Bogdan, europarlamentar și prim-vicepreședinte PNL, a intrat sub tirul întrebărilor și curiozității publicistului Ion Cristoiu. Cum se explică eșecul PNL la alegerile parlamentare din 6 decembrie? Ar fi trebuit Ludovic Orban să renunțe la șefia PNL după scrutin? De ce a cedat PNL la negocierile cu USRPLUS și UDMR pentru formarea noului Guvern? Care este relația dintre PNL și Klaus Iohannis? Există democrație în PNL? E nevoie de o reformă în PNL? Cine și ce se pregătește pentru congresul PNL din acest an?